《寄郁仪宗侯》
明代·邓渼

自向朱门启薜萝，白云丛桂倚婆娑。
亲裁《同姓诸王表》，家习《中山孺子歌》。
腹有三壬宁论贵，胸藏二酉不言多。
生儿且喜称隆准，胜带皆鸣九子珂。

作者简介：（1569—?）明江西新城人，字远游。万历二十六年进士。授浦江知县，官至顺天巡抚。天启时，忤魏忠贤，谪戍贵州。崇祯初赦还卒。有《留夷馆集》、《南中集》、《红泉集》。